செ. இராசு
{{தகவற்சட்டம் நபர்
 |name           = செ. இராசு
 |image          = 
 |image_size     =
 |caption        = 
 |birth_name     = 
 |birth_date     = {{birth date|df=yes|1938|01|02}}
 |birth_place    =வெள்ளமுத்துக் கவுண்டன்வலசு, பிரிக்கப்படாத [[கோயம்புத்தூர் மாவட்டம் (மதராசு மாகாணம்)|கோயம்புத்தூர் மாவட்டம்]], [[சென்னை மாகாணம்]], [[பிரித்தானிய இந்தியா]] (தற்போது [[ஈரோடு மாவட்டம்]], [[தமிழ்நாடு]], [[இந்தியா]]) 
 |death_date     = {{Death date and age|2023|08|09|1938|01|02}}
 |death_place    =[[கோயம்புத்தூர்]], [[தமிழ்நாடு]], [[இந்தியா]] 
 |death_cause    = 
 |residence      =  
 |nationality    = 
 |other_names    =
 |known_for      = கல்வெட்டறிஞர்
 |education      = [[காமராசர் பல்கலைக்கழகம்]], முனைவர்&lt;br/&gt;[[சென்னைப் பல்கலைக்கழகம்]], முதுகலை
 |employer       = 
 |occupation     = தொல்லியலாளர், விரிவுரையாளர்
 |title          =
 |religion       = 
 |spouse         = கௌரி
 |children       =
 |parents        = ந. சென்னியப்பன், நல்லம்மாள்
 |speciality     =
 |relatives      =
 |signature      =
 |website        =
 |}}
 புலவர் '''செ. இராசு''' (2 சனவரி 1938 – 9 ஆகத்து 2023) தமிழகக் [[கல்வெட்டு|கல்வெட்டறிஞரும்]], [[தொல்லியல்|தொல்லியலாளரும்]], நூலாசிரியரும் ஆவார்.
 
 == வாழ்க்கைக் குறிப்பு ==
 [[ஈரோடு மாவட்டம்]] [[பெருந்துறை வட்டம்]], வெள்ளமுத்துக்கவுண்டன் வலசு என்னும் ஊரில் 1938 சனவரி 2 அன்று பிறந்தவர். தகப்பனார்  ந. சென்னியப்பன், தாயார் நல்லம்மாள். இவர்தம் மனைவி பெயர் கௌரி அம்மாள். இவருக்கு கணிப்பொறித் துறையில் பணிபுரியும் மூன்று  ஆண்மக்கள் உண்டு.
 
 == கல்வி ==
 பள்ளிக்  கல்வியை திருப்பூர், கருவம்பாளையம், தண்ணீர்ப்பந்தல், ஞானிபாளையம், ஈரோடு ஆகிய இடங்களில் பயின்றவர். திருப்பனந்தாள் செந்தமிழ்க் கல்லூரியில் வித்துவான் படிப்பை நிறைவுசெய்தவர் (1955-59). சென்னைப் பல்கலைக்கழகத்தில் பி.லிட், முதுகலைப் பட்டங்களைப் பெற்றவர். மதுரை காமராசர் பல்கலைக்கழகத்தில் [[கொங்கு நாடு|கொங்கு நாட்டு]] வரலாற்றில் சமண சமயம் என்னும் தலைப்பில் ஆய்வு செய்து முனைவர் பட்டம் பெற்றவர்.
 
 == ஆசிரியர் பணி ==
 ஈரோட்டில் 1959 இல் தமிழாசிரியர் பணியைத் தொடங்கினார். 1980-82 இல் தமிழ்நாடு அரசு [[தொல்லியல்]] துறையில் 1980  ஆம் ஆண்டு தொடங்கி 1982 ஆம் ஆண்டு வரை பணிபுரிந்தார். பிறகு [[தமிழ்ப் பல்கலைக்கழகம், தஞ்சாவூர்|தஞ்சாவூர் தமிழ்ப் பல்கலைக்கழகக்]] விரிவுரையாளராக 1982 இல் இணைந்து கல்வெட்டு,தொல்லியல் துறையில் துறைத் தலைமைப் பொறுப்பை ஏற்றுத் திறம்பட ஆய்வுப்பணியை மேற்கொண்டிருந்தார்.
 
 == தொல்லியல் ஆய்வு பணி ==
 பள்ளியில் தமிழாசிரியாராகப் பணியேற்றது முதல் இவரின் பன்முகத் திறன்களைப் பட்டை தீட்டியவர்கள்;  சுவடிப்பயிற்சி - பெரும்புலவர் தெய்வசிகாமணிக் கவுண்டர்;  கல்வெட்டுப் பயிற்சி - பேராசிரியர் கா.ம.வேங்கடராமையா;  தொல்லியல் பயிற்சி - தொல்லியல் துறையின் மேனாள் இயக்குநர் இரா.நாகசாமி. தொடர்ந்து களப்பணிகள் வழியாகத் தன் பட்டறிவை வளர்த்துக்கொண்டு கடந்த ஐம்பது ஆண்டுகளாகக் கல்வெட்டு, செப்பேடு, ஓலைப் பட்டயம், ஓலைச்சுவடி, இலக்கியம் தொடர்பான ஆய்வுகளை மேற்கொண்டார்.&lt;ref&gt;{{cite web | url=http://www.varalaaru.com/design/article.aspx?ArticleID=479 | title=தளிச்சேரிக் கல்வெட்டு - வினாக்களும் விளக்கங்களும் | accessdate=15 சனவரி 2015}}&lt;/ref&gt;
 
 == கட்டுரைகள், நூல்கள் == 
 இவர் அடிப்படையில் தமிழ்ப்புலமை பெற்றவர். ஆதலால் தமிழ் ஆவணங்களைப் பிழையின்றி, பொருள் உணர்ச்சியுடன் படிப்பதில் வல்லவர். கல்வெட்டு,செப்பேடு,சுவடி பற்றிய தகவல் கிடைத்தவுடன் விரைந்து சென்று அவைகளை ஆய்வு செய்து செய்திகளாகவும், கட்டுரைகளாகவும்,நூல்களாகவும் வெளி உலகிற்கு வழங்குவதில் வல்லவர். [[கொங்கு நாடு]] தொடர்பான நூல்கள் பலவற்றைப் பதிப்பித்தும் எழுதியும் உள்ளார். கொங்கு நாட்டுச் சமுதாய ஆவணங்கள், மராட்டியர் செப்பேடுகள், சேதுபதி செப்பேடுகள் ஆகியவை அவர் பதிப்பில் சிறந்தவை. பஞ்சக் கும்மி என்னும் நூல் பதிப்பும் குறிப்பிடத்தக்கது. [[கச்சத்தீவு]] குறித்த இவர் எழுதிய நூல் பல வரலாற்று ஆதாரங்களைக் கொண்டதாகும். வட்டார வரலாற்றுத் துறையில் பெரிதும் ஈடுபட்டுப் பல நூல்களை உருவாக்கி உள்ளார். கொங்கு வட்டாரத்தில் உள்ள கோயில்கள், கொங்கு வேளாளர் குலங்கள் குறித்துப் பல நூல்களை இவர் எழுதியுள்ளார்.&lt;ref&gt;{{cite web | url=http://www.viruba.com/atotalbooks.aspx?id=732 | title=இராசு, செ அவர்களின் புத்தகங்கள் | accessdate=15 சனவரி 2015}}&lt;/ref&gt;. இவர் வெளியிட்ட நூல்கள் நூற்றுக்கு மேல் அமைகின்றன. கட்டுரைகள் 250 அளவில் வெளிவந்துள்ளன.செய்திகள் 100 மேல் வந்துள்ளன. 2012ஆம் ஆண்டில் செங்குந்தர் வரலாற்று ஆவணங்கள் என்ற கல்வெட்டு, செப்பேடு தொகுப்பு நூலை எழுதியுள்ளார்.&lt;ref&gt;[https://www.dinamani.com/all-editions/edition-coimbatore/2009/sep/21/%E0%AE%87%E0%AE%A9%E0%AF%8D%E0%AE%B1%E0%AF%81-%E0%AE%9A%E0%AF%86%E0%AE%99%E0%AF%8D%E0%AE%95%E0%AF%81%E0%AE%A8%E0%AF%8D%E0%AE%A4%E0%AE%B0%E0%AF%8D-%E0%AE%B5%E0%AE%B0%E0%AE%B2%E0%AE%BE%E0%AE%B1%E0%AF%8D%E0%AE%B1%E0%AF%81-%E0%AE%86%E0%AE%B5%E0%AE%A3%E0%AE%99%E0%AF%8D%E0%AE%95%E0%AE%B3%E0%AF%8D-%E0%AE%A8%E0%AF%82%E0%AE%B2%E0%AF%8D-%E0%AE%B5%E0%AF%86%E0%AE%B3%E0%AE%BF%E0%AE%AF%E0%AF%80%E0%AE%9F%E0%AF%8D%E0%AE%9F%E0%AF%81-%E0%AE%B5%E0%AE%BF%E0%AE%B4%E0%AE%BE-78593.html இன்று செங்குந்தர் வரலாற்று ஆவணங்கள் நூல் வெளியீட்டு விழா], தினமணி, 21 செப்டம்பர் 2009&lt;/ref&gt;
 
 == சிறப்புப் பட்டங்கள் ==
 இவர்தம் பணிக்கு மேலும் பெருமை கிடைக்கும்படி பல்வேறு தமிழ் அமைப்புகள் இவருக்குச் சிறப்புப் பட்டங்களை வழங்கிச் சிறப்பித்துள்ளது. அவற்றுள் கல்வெட்டறிஞர், பேரூராதீனப் புலவர், கல்வெட்டியல் கலைச்செம்மல், திருப்பணிச்செம்மல் உள்ளிட்ட பட்டங்கள் குறிப்பிடத்தக்கன.
 
 == தமிழ்நாடு அரசின் சிறந்த நூலாசிரியர் விருது ==
 இவர் எழுதிய ''தஞ்சை மராட்டியர் செப்பேடுகள்''  எனும் நூல் [[தமிழ் வளர்ச்சித் துறை]]யின்  [[தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1983|1983 ஆம் ஆண்டுக்கான சிறந்த நூல்களில்]] வரலாறு, தொல்பொருளியல் வகைப்பாட்டில் முதல் பரிசு பெற்றிருக்கிறது.
 
 == உ. வே. சா. விருது ==
 [[2012]] ஆம் ஆண்டு முதல் [[தமிழ்நாடு அரசு]], [[தமிழ் வளர்ச்சித் துறை]] [[தமிழ் வளர்ச்சித் துறை விருதுகள்|விருதுகளில்]] ஒன்றாக [[உ. வே. சா. விருது|உ. வே. சா விருதையும்]] அளிக்கத் தொடங்கியது. இந்த உ.வே.சா விருதை முதலில் பெற்றவர் என்கிற பெருமையும் இவருக்கு உண்டு.&lt;ref&gt;{{cite web | url=http://www.dinamani.com/latest_news/article821515.ece | title=உ.வே.சா. விருது பெற்றார் செ.இராசு | accessdate=15 சனவரி 2015}}&lt;/ref&gt;
 
 == மறைவு ==
 உடல்நலக்குறைவால் கோவையில் உள்ள தனியார் மருத்துவமனையில் மருத்துவம் பெற்றுவந்த இராசு, 2023 ஆகத்து 9 அன்று காலையில் காலமானார். அவர் உடலுக்கு, ஈரோடு மாவட்ட ஆட்சியர் இராஜகோபால் சுன்கரா, முன்னாள் ஒன்றிய அமைச்சர் [[சுப்புலட்சுமி ஜெகதீசன்]], முன்னாள் மாநில அமைச்சர் [[கே. வி. இராமலிங்கம்]], அரசியலர்கள், தொழிலதிபர்கள், தமிழறிஞர்கள் உள்ளிட்டோர் அஞ்சலி செலுத்தினர். அன்று மாலையே பெருந்துறை மின் மயானத்தில் அவரது உடலுக்கு இறுதிச்சடங்கு நடந்தது.&lt;ref&gt;{{Cite web|url=https://www.hindutamil.in/news/tamilnadu/1089192-epigraphic-scholar-pulavar-s-rasu-passed-away.html|title=கல்வெட்டு அறிஞர் புலவர் செ.ராசு காலமானார்|date=2023-08-10|website=Hindu Tamil Thisai|language=ta|access-date=2023-08-10}}&lt;/ref&gt;
 
 == மேற்கோள்கள் ==
 {{Reflist}}
 
 [[பகுப்பு:1938 பிறப்புகள்]]
 [[பகுப்பு:2023 இறப்புகள்]]
 [[பகுப்பு:தமிழ்நாட்டுத் தமிழறிஞர்கள்‎]]
 [[பகுப்பு:கொங்கு]]
 [[பகுப்பு:தமிழ்நாடு அரசு விருது பெற்ற எழுத்தாளர்கள்]]
 [[பகுப்பு:தமிழ் கல்வெட்டு ஆய்வாளர்கள்]]
 [[பகுப்பு:இந்தியக் கல்வெட்டியலாளர்கள்]]
 [[பகுப்பு:தமிழ் செப்பேட்டியல்]]
 [[பகுப்பு:நாட்டுடைமை நூல்களின் ஆசிரியர்கள்]]